Maar ná ’n skok oor diabetes het Carolyn Hartz van Perth, Australië, gesê dis nou genoeg – sy gaan haar verslawing aan suiker oorkom.
En vandag het die 70-jarige vrou ’n lyf waarvoor die meeste vroue die helfte jonger as sy omtrent sal moor. Sy skryf dit daaraan toe dat sy die afgelope 28 jaar ’n suikervrye dieet volg.
Die ma van drie en ouma van vier het ophou suiker eet nadat sy ’n skok oor diabetes gekry het. Sy sê dit was moeilik toe sy haar nuwe leefstyl begin volg, maar sy hou nou al amper drie dekades daarmee vol.
Carolyn, ook die stigter van The Sweetlife sê baie vroue dink dit is ’n onbegonne taak om ’n gesonde liggaamsvorm te behou nadat hulle kinders gehad het.
“Baie vroue ouer as 50 dink dit is nie moontlik om ’n redelike vorm en gewig te behou wanneer hulle 50 of ouer raak nie.